b'\n_START_ARTICLE_\nPosavska statisti\xc4\x8dna regija\n_START_PARAGRAPH_\nPosavska statisti\xc4\x8dna regija je ena od dvanajstih statisti\xc4\x8dnih regij Slovenije. Regija se je do 1.1.2015 imenovala Spodnjeposavska statisti\xc4\x8dna regija.\n_START_SECTION_\nPosavska statisti\xc4\x8dna regija v besedi\n_START_PARAGRAPH_\nZelo dobra prometna dostopnost, rodovitni dolini Save in Krke, gri\xc4\x8devnat svet vinogradov ter obilo vodnega bogastva ustvarjajo podobo druge najmanj\xc5\xa1e slovenske regije. Najve\xc4\x8dje urbano sredi\xc5\xa1\xc4\x8de je Kr\xc5\xa1ko. Poznana je po \xc4\x8date\xc5\xa1ki termalni rivieri in edini jedrski elektrarni v dr\xc5\xbeavi._NEWLINE_V posavski statisti\xc4\x8dni regiji so v 2016 \xc5\xbeiveli 4\xc2\xa0% prebivalcev Slovenije. \xc5\xa0tevilo prebivalcev v tej regiji je glede na prej\xc5\xa1nje leto upadlo: naravni prirast na 1.000 prebivalcev je zna\xc5\xa1al \xe2\x80\x931,8, selitveni prirast na 1.000 prebivalcev pa \xe2\x80\x930,4. \xc5\xa0tevilo \xc5\xa1tudentov na 1.000 prebivalcev (37) je bilo pribli\xc5\xbeno enako slovenskemu povpre\xc4\x8dju (39). Pod pragom tveganja rev\xc5\xa1\xc4\x8dine je \xc5\xbeivelo 17,3\xc2\xa0% tukaj\xc5\xa1njih prebivalcev, resno materialno prikraj\xc5\xa1anih pa je bilo 4,4\xc2\xa0%. Pribli\xc5\xbeno tretjina delovno aktivnih prebivalcev te regije je v 2016 delala v drugi regiji. Povpre\xc4\x8dna mese\xc4\x8dna neto pla\xc4\x8da v tej regiji je bila za skoraj 54 EUR ni\xc5\xbeja od slovenskega povpre\xc4\x8dja; zna\xc5\xa1ala je 976 EUR._NEWLINE_BDP na prebivalca te regije je zna\xc5\xa1al 16.202 EUR. Kar petina gospodinjstev te regije je imela te\xc5\xbeave z onesna\xc5\xbeenostjo okolja; ve\xc4\x8d gospodinjstev je trpelo zaradi onesna\xc5\xbeenosti okolja le v zasavski regiji. V tej regiji je bil dele\xc5\xbe prebivalcev, ki so \xc5\xbeiveli v prenaseljenih stanovanjih, najni\xc5\xbeji (9\xc2\xa0%). V 2016 so tukaj na\xc5\xa1teli pribli\xc5\xbeno 661.400 turisti\xc4\x8dnih preno\xc4\x8ditev, kar je bilo nekaj manj kot 6\xc2\xa0% vseh turisti\xc4\x8dnih preno\xc4\x8ditev v dr\xc5\xbeavi. Osebni avtomobili tukaj\xc5\xa1njih prebivalcev so po povpre\xc4\x8dni starosti (10,8 leta) spadali med starej\xc5\xa1e. Tukaj\xc5\xa1nje kmetijsko gospodarstvo je bilo v 2016 veliko povpre\xc4\x8dno 5,7 ha, kar je to regijo uvr\xc5\xa1\xc4\x8dalo na predzadnje mesto med vsemi regijami. \xc2\xa0V 2016 je v tej regiji nastalo 442 kg komunalnih odpadkov na prebivalca; lo\xc4\x8deno so zbrali 61\xc2\xa0% teh odpadkov. Tukaj\xc5\xa1njim gospodinjstvom se je dobavilo iz javnega vodovoda 24,6 m\xc2\xb3 vode na prebivalca; s tem podatkom se je regija uvrstila na drugo mesto po najni\xc5\xbeji koli\xc4\x8dini dobavljene vode na prebivalca v posamezni regiji (za zasavsko regijo).\n_START_SECTION_\nPosavska statisti\xc4\x8dna regija v sliki: STAGE - interaktivna kartografska aplikacija\n_START_PARAGRAPH_\nIzbrane prostorske podatke in kazalnike lahko pregledujete po statisti\xc4\x8dnih regijah na preprost in pregleden na\xc4\x8din. Kartografska aplikacija STAGE (STAtistika in GEografija) je enotna vstopna to\xc4\x8dka do statisti\xc4\x8dnih podatkov, ki jih prikazujemo po razli\xc4\x8dnih administrativnih enotah (po ob\xc4\x8dinah, regijah, naseljih) in na hierarhi\xc4\x8dni mre\xc5\xbei enako velikih celic._NEWLINE_"http://gis.stat.si/index.php?id=177&idl=275&tag=3003&cba=25.5,25.9,26,26.9,27,27.9,28,29.4&c=FEF0D9,FDCC8A,FC8D59,D7301F&o=0.8&lang=sl&t=roadmap&z=9&lat=46.119944&lng=14.81533300000001&show_west=1&iframe=1"_NEWLINE_Vir: Statisti\xc4\x8dni urad Republike Slovenije'